MACO แจงไม่กระทบหากรัฐควบคุมโฆษณา-เผยมีสัดส่วนภาครัฐ 1%ของรายได้รวม
MACO แจงไม่กระทบหากรัฐควบคุมโฆษณา ระบุมีสัดส่วนภาครัฐ 1%ของรายได้รวม
4 ก.ย. 2558

นายนพดล ตัณศลารักษ์ กรรมการ บริษัท มาสเตอร์ แอด จำกัด (มหาชน) หรือ MACO เปิดเผยกรณีมีรายงานข่าวว่า รัฐบาลอยู่ระหว่างการเตรียมออกกฎหมายควบคุมการโฆษณาประชาสัมพันธ์ของภาครัฐ ซึ่งอาจทำให้เกิดความเข้าใจคลาดเคลื่อนว่า อาจมีผลกระทบต่อผลประกอบการของ MACO นั้น บริษัทชี้แจงว่า รายได้ของบริษัทจากการโฆษณาประชาสัมพันธ์ของภาครัฐอยู่ที่ประมาณ 8 ล้านบาท หรือคิดเป็นสัดส่วนเฉลี่ยปีละไม่เกิน 1% ของรายได้รวมของบริษัท
อย่างไรก็ตาม บริษัทเชื่อว่า รัฐบาลยังจำเป็นจะต้องใช้งบประชาสัมพันธ์ โดยเฉพาะด้านการท่องเที่ยว เพื่อให้เป็นไปตามนโยบายการกระตุ้นเศรษฐกิจของภาครัฐ